text: Premis als millors projectes d'emprenedoria | Jesús Castillo i Cervelló
  « Estudi sobre l'exclusió cultural
  Concurs periodístic Josep Pernau »
  Premis als millors projectes d'emprenedoria
  7 Octubre 2014 per jesuscastillocervello
  Amb el lliurament dels Premis als Millors Projectes d'Emprenedoria, una iniciativa organitzada per Globalleida i el Departament d'Ensenyament que té l'objectiu d'incentivar i fomentar l'esperit emprenedor entre l'alumnat d'ESO, Batxillerat i FP
  Lleida ha lliurat avui els Premis als millors Projectes d'Emprenedoria als Ensenyaments Secundaris de Lleida del curs 2013-2014, una iniciativa que té per objectiu incentivar i fomentar l'esperit emprenedor entre l'alumnat que cursa estudis de 3r i 4rt d'ESO, Batxillerat i Graus Mitjans o Superiors d'FP a les Terres de Lleida.
  El tinent d'alcalde i regidor de Promoció Econòmica de la Paeria, Rafael Peris, el president de la Diputació de Lleida, Joan Reñé, el director dels SSTT d'Ensenyament a Lleida, Miquel Ángel Cullerés, i el conseller delegat de GlobaLleida, Oriol Oró, han presidit l'acte de lliurament d'uns guardons que, organitzats per GlobaLleida i el Departament d'Ensenyament de la Generalitat, han tingut una participació de vuit centres educatius de la demarcació de Lleida i 14 projectes diferents.
  Els Premis als Millors Projectes d'Emprenedoria als Ensenyaments Secundaris han estat tradicionalment adreçats a estudiants de Cicles Formatius, però en aquesta edició també ha comptat amb la participació a alumnes d'ESO i Batxillerat. Joan Reñé ha explicat, en aquest sentit, que s'està estudiant la possibilitat d'ampliar encara més aquests guardons entre els alumnes de primària. Finalment, el director dels SSTT d'Ensenyament a Lleida ha explicat que els guanyadors d'avui participaran en la convocatòria dels premis d'emprenedoria que es fa arreu del país.
  Alumnes de l'Institut Guindàvols que han guanyat en la categoria d'ESO, Enhorabona i felicitats al seu professor, l'Antoni Vila
  Els guardonats han estat, per categories:
  – Premi al millor treball de síntesis: "ECOCARTON". Institut Guindàvols. Lleida.
  – Premi idea més innovadora o creativa: "Turisme Garrigues". Institut Josep Vallverdú. Les Borges Blanques.
  – Premi al millor treball de recerca, relacionat amb l'emprenedoria i la creació d'empresa: "INDEPROTECT: Creació d'una empresa d'independència social protegida". La Salle Mollerussa. Mollerussa.
  – Premi a la millor idea: "Solage". Institut Escola del Treball. Lleida.
  – Premi a la millor idea: "Naturalzoo". Escola Les Heures (Ilerna). Lleida
  – Premi al projecte més viable: "gestDECOM". Col·legi Episcopal. Lleida.
  Amb l'objectiu de promocionar i donar a conèixer aquest guardons, l'acte de lliurament s'ha pogut seguir a través de les xarxes socials, amb el hastag #PEMSEECGLL. Tot plegat forma part d'un projecte relacionat amb xarxes socials elaborat per un alumnes de l'Escola de Treball, dins l'assignatura de màrqueting.
  Els premis als millors projectes d'emprenedoria als Ensenyaments Secundaris de Lleida es desenvolupen en el marc del programa "Catalunya, Escola d'Emprenedors" de la Generalitat de Catalunya, una iniciativa adreçada als centres educatius d'educació secundària de les Terres de Lleida que compta amb el patrocini de SEMIC i La Caixa. Gràcies al Caixafòrum per la seva cordial acollida, com sempre.